 ການໂຈມຕີ ທາງອາກາດ ຂອງ ກຳລັງປະສົມ ໃນອີຣັກ ມີການທ້າທາຍ ແຕ່ກໍໄດ້ຮັບຜົນດີ
ພົນ​ໂທ John Hesterman ຫົວໜ້າ​​ການປະຕິບັດງານ ໂຈ​ມຕີ​ທາງ​ອາກາດ ກ່າວ​ວ່າ ມີ "​​ຜົນ​ກະທົບຢ່າງ​ເລິກ​ເຊິ່ງ” ​ຕໍ່​ພວກ​ຫົວ​ຮຸນ​ແຮງ ລັດ​ອິສ​ລາມ ຢູ່​ໃນ​ອີຣັກ.
ບັນດາເຈົ້າໜ້າທີ່ກອງທັບສະຫະລັດກ່າວວ່າ ການໂຈມຕີທາງ ອາກາດ ຂອງກຳລັງປະສົມ ມີ "ຜົນກະທົບຢ່າງເລິກເຊິ່ງ” ຕໍ່ ພວກຫົວຮຸນແຮງລັດອິສລາມຫຼື IS ຢູ່ໃນອີຣັກແລະກຳລັງປະ ສົມ “ກຳຈັດສັດຕູອອກຈາກສະໜາມລົບໃນຈຳນວນທີ່ສຳຄັນ ” ພົນໂທ John Hesterman ຫົວໜ້າໃນການປະຕິບັດງານ ໂຈມຕີທາງອາກາດ ກ່າວຕໍ່ບັນດານັກຂ່າວໃນວັນສຸກວານນີ້ ຢູ່ທີ່ທຳນຽບຫ້າແຈ ຜ່ານທາງກອງປະ ຊຸມໂທລະສັບວ່າ ທ່ານ ບໍ່ເຊື່ອວ່າ ກຸ່ມ IS ໄດ້ທຳຄວາມຄືບໜ້າທີ່ສຳຄັນຢູ່ໃນອີຣັກ ທ່ານກ່າວວ່າ “ດົນໆເທຶ່ອນຶ່ງທີ່ໄດ້ເຫັນພວກເຂົາໄດ້ທຳຄວາມ ຄືບໜ້າໃນດ້ານຍຸດ ທະວິທີ ແລະຫລັງຈາກນັໜພວກເຮົາເຮັດຄືວ່າ ເປັນໄຊຊະນະດ້ານ ຍຸດທະສາດ ແລະມັນກໍບໍ່ແມ່ນຈັ່ງຊັ້ນ ” ຮອງລັດຖະມົນຕີ ຕ່າງປະເທດ ສະຫະລັດ ທ່ານ Anthony Blinken ກ່າວໃນ ວັນພຸດ ຜ່ານມານີ້ວ່າ ການປະຕິບັດງານທາງທະຫານຕໍ່ກຸ່ມ IS ໄດ້ສັງຫານພວກ ນັກລົບຫົວຮຸນ ແຮງຫລາຍກວ່າ 10,000 ຄົນ ພາຍໃນບໍ່ຮອດໜຶ່ງປີ ນາຍພົນ Hesterman ເຫັນພ້ອມນຳວ່າ ການປະຕິບັດງານທາງທະຫານ ໄດ້ກຳຈັດ ພວກນັກລົບກຸ່ມ IS ອອກຈາກສະໜາມລົບໃນ “ອັດຕາສູງ” ແຕ່ກ່າວວ່າ ຄວາມພະຍາ ຍາມເພື່ອສະກັດກັ້ນການຫລັັ່ງໄຫຼໄປສົມທົບຂອງພວກນັກລົບຕ່າງ ປະເທດນັ້ນ ອາດ ມີຄວາມສຳຄັນຫລາຍກວ່າ ນາຍພົນ Hesterman ກ່າວວ່າ ກຳລັງປະສົມຍັງບໍ່ທັນໄດ້ເຫັນຫລັກຖານການ ເສຍຊີ ວິດຂອງພົນລະເຮືອນຢູ່ໃນເມືອງ ທາງພາກເໜືອຂອງອີຣັກ ທີ່ເປັນເປົ້າໝາຍໃນການ ໂຈມຕີໂດຍກຳລັງປະສົມ ເມື່ອວັນອັງຄານຜ່ານມາ ບັນດາຜູ້ເຫັນເຫດການ ຈາກການໂຈມຕີທີ່ເມືອງ Hawija ກ່າວວ່າ ມັນເຮັດໃຫ້ຄຸ້ມໆນຶ່ງ ຮາບເປັນໜ້າກອງ ແລະພົນລະເຮືອນເສຍຊີວິດຫລາຍສິບຄົນ ນາຍພົນ Hesterman ກ່າວວ່າ ສະຫະລັດໄດ້ຖີ້ມລະເບີດນ້ອຍໆ ລົງໃສ່ໂຮງ ງານເຮັດ ລະເບີດ ແລະສິ່ງທີ່ຢູ່ພາຍໃນໄດ້ເຮັດໃຫ້ເກີດລະເບີດຂະໜາດແຮງຂື້ນ